b'\n_START_ARTICLE_\nCe\xc4\xbca kauls\n_START_SECTION_\nAnatomija\n_START_PARAGRAPH_\nKaulam ir tr\xc4\xabsst\xc5\xabra forma - aug\xc5\xa1\xc4\x93j\xc4\x81 mala ir noapa\xc4\xbcota un veido ce\xc4\xbca kaula pamatni (basis patellae), bet apak\xc5\xa1pus\xc4\x93 veidojas virsotne (apex patellae), kas v\xc4\x93rsta uz leju. Kaulam ir divas virsmas - priek\xc5\xa1\xc4\x93j\xc4\x81 virsma (facies anterior), kas ir nel\xc4\xabdzena, bet mugur\xc4\x93j\xc4\x81 virsma veido loc\xc4\xabtavas virsmu (facies articularis).\n_START_SECTION_\nFunkcijas\n_START_PARAGRAPH_\nCe\xc4\xbca kauls ir iestiprin\xc4\x81ts aug\xc5\xa1stilba \xc4\x8detrgalvain\xc4\x81 musku\xc4\xbca (m. quadriceps femoris) c\xc4\xabpsl\xc4\x81, kura piestiprin\xc4\x81s pie liel\xc4\x81 lielakaula (tibia) nel\xc4\xabdzenuma (tuberositas tibiae). Tas piedal\xc4\x81s ce\xc4\xbca ekstenzijas veik\xc5\xa1an\xc4\x81. Kauls palielina sviru starp c\xc4\xabsplu un aug\xc5\xa1stilba kaulu, k\xc4\x81 rezult\xc4\x81t\xc4\x81 c\xc4\xabpsla var iedarboties ar liel\xc4\x81ku sp\xc4\x93ku. Kaulam ir ar\xc4\xab aizsargfunkcija - tas pal\xc4\xabdz aizsarg\xc4\x81t c\xc4\xabpslu un ce\xc4\xbca loc\xc4\xabtavu no traumatiz\xc4\x81cijas.'